Document ID: 32009R0975

UREDBA KOMISIJE (ES) št. 975/2009
z dne 19. oktobra 2009
o spremembi Direktive 2002/72/ES o polimernih materialih in izdelkih, namenjenih za stik z živili
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1935/2004 z dne 27. oktobra 2004 o materialih in izdelkih, namenjenih za stik z živili, in o razveljavitvi direktiv 80/590/EGS in 89/109/EGS (1) ter zlasti člena 5(2) Uredbe,
ob upoštevanju naslednjega:
(1)
Direktiva Komisije 2002/72/ES z dne 6. avgusta 2002 o polimernih materialih in izdelkih, namenjenih za stik z živili (2), uvaja seznam Skupnosti monomerov in drugih izhodnih snovi, ki se lahko uporabljajo pri proizvodnji polimernih materialov in izdelkov. Evropska agencija za varnost hrane (v nadaljnjem besedilu: Agencija) je nedavno pozitivno znanstveno ocenila dodatne monomere in izhodne snovi, ki jih je zdaj treba vključiti v obstoječi seznam.
(2)
Direktiva 2002/72/ES vsebuje tudi seznam Skupnosti aditivov, ki se lahko uporabljajo pri proizvodnji polimernih materialov in izdelkov. Agencija je nedavno pozitivno znanstveno ocenila dodatne aditive, ki jih je zdaj treba vključiti v obstoječi seznam.
(3)
Direktivo 2002/72/ES je zato treba ustrezno spremeniti.
(4)
V skladu s členom 4(1) Direktive 2002/72/ES bo seznam Skupnosti aditivov iz Priloge III k navedeni direktivi 1. januarja 2010 postal pozitivni seznam. Zato naslovi Priloge III k navedeni Direktivi ne bi več smeli vsebovati besede „nepopoln“ v povezavi s seznamom aditivov.
(5)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloge II, III, IVa, V in VI k Direktivi 2002/72/ES se spremenijo v skladu s prilogami I do V k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. oktobra 2009

Labels: 3
0
1
17